Գ. ­Խա­չի­կեա­նի այս աշ­խա­տանք­նե­րուն, կամ ա­նոնց մեծ մա­սի, խտա­ցեալ հա­մադ­րու­թիւ­նը կը կազ­մէ «Ա­ւե­տիս Ա­հա­րո­նեա­նի գե­ղա­րո­ւես­տա­կան ար­ձա­կը» հա­տո­րը, որ «Ա­զա­տու­թեան ­Ճա­նա­պար­հին»ի հրա­շունչ հե­ղի­նա­կի փաս­տօ­րէն ամ­բողջ վաս­տա­կին նո­ւի­րո­ւած սպա­ռիչ մե­նագ­րու­թիւն է: ­Բա­ւա­կան ծա­ւա­լուն «­Նե­րա­ծու­թիւն» մը կը շօ­շա­փէ Ա­հա­րո­նեա­նի «կեան­քը, գրա­կան-տե­սա­կան հա­յեացք­նե­րը, ստեղ­ծա­գոր­ծա­կան մե­թո­դը». իսկ հե­տե­ւող յա­ջոր­դա­կան գլուխ­նե­րը ար­դէն գա­ղա­փար կու տան աշ­խա­տու­թեան լայ­նօ­րէն ընդգր­կուն բնոյ­թին մա­սին: Ա­նոնք կը ներ­կա­յաց­նեն եւ կը վեր­լու­ծեն Ա­հա­րո­նեա­նի «գե­ղա­րո­ւես­տա­կան ար­ձա­կը հայ քննա­դա­տա­կան մտքի գնա­հա­տու­թեամբ» (Գ­լուխ Ա.). «­Վաղ շրջա­նի ստեղ­ծա­գոր­ծու­թիւն­նե­րը: Ա­զա­տագ­րա­կան պայ­քա­րի ար­ձա­գանգ­նե­րը: ­Գիւ­ղը Ա. Ա­հա­րո­նեա­նի եր­կե­րում» (Գ­լուխ Բ.). ա­պա՝ «­Չա­րը եւ ­Բա­րին, տա­ռա­պան­քը եւ ընդվ­զու­մը Ա. Ա­հա­րո­նեա­նի հու­մա­նիզ­մի տի­րոյ­թում: ­Կեան­քը լռու­թեան սիւ­ժէ­նե­րում» (Գ­լուխ Գ.). «Ս­փիւռ­քեան շրջա­նի ար­ձա­կը» (Գ­լուխ Դ.). եւ վեր­ջա­պէս՝ «Ու­ղեգ­րու­թիւն­նե­րը, քա­ղա­քա­կան օ­րա­գի­րը» (Գ­լուխ Ե.): ­Հա­տո­րը կը փա­կո­ւի խիտ եզ­րա­կա­ցու­թեամբ մը, ա­պա՝ «Օգ­տա­գոր­ծո­ւած գրա­կա­նու­թեան ցանկ»ով (նոյն­պէս՝ ծա­ւա­լուն), եւ վեր­ջա­պէս «­Յա­ւե­լո­ւած»ի քա­նի մը է­ջե­րով, ուր տեղ գտած է գոր­ծու­նէու­թեան քա­ռաս­նա­մեայ յո­բե­լեա­նին՝ ­Սոր­պո­նի հան­դի­սաս­րա­հին մէջ Ա­հա­րո­նեա­նի ար­տա­սա­նած պատ­մա­կան ճաոի ամ­բող­ջա­կան բնա­գի­րը: